google/wiki40b huggingface dataset:
Bark (skip)

Bark er et seilskip med minst tre master, hvor de fremste er skværriggede, det vil si rigg hvor seilene er festet i rær som er opphengt over hverandre på mastene, mens den akterste masten har mesanseil.
Barken har en noe enklere rigg enn en fullrigger, og kan dermed seile med mindre mannskap. På større barkskip er mesanseilet ofte delt, og en mindre gaffel finnes da omtrentlig midt på undermasten. Norske seilskipsredere kjøpte på slutten av 1800–tallet ofte inn gamle fullriggere fra utlandet og rigget dem ned til barker. Disse skipene var som regel bygget av stål eller jern. Dette i motsetning til de norskbyggede, som vanligvis var bygget av tre. En bark er større og smekrere bygget enn en brigg, og dermed raskere. Det fantes også fire- og fem mastede barker. Mastene på en tremastet bark heter fokkemast, stormast og mesanmast eller kryssmast. Det norske skipet «Statsraad Lehmkuhl» er en tremastet bark.

Terminologi

Terminologen kan være vanskelig å utrede mellom de ulike skipene, særlig småfartøyene Blant en serie med bilder av skip framstilt i Marseille i 1679 av Jean Jouve er et lite fransk orlagsfartøy med mers både på stor- og mesanmasten og latinerseil på fokkmasten som er betegnet som polacre, det vil si polakker. Et fartøy i Jouves serie med identisk skrog, men med latinerseil på alle mastene, kalles barca. Skip med hensyn til skrog og rigg synes identisk med Jouves polakker, kalles barca i andre deler av Middelhavet. Barca er det samme ordet som bark.
Bark (sammenlign med norrøne barki, «skipsbåt»), tilsvarende som engelske barge, som ble etablert på 1300-tallet i betydningen havgående seilskip med tre- til femmastet av moderat størrelse. Det er avledet fra gammelfransk barge, «båt, skip», fra gammel provençalsk barca, som igjen er avledet av middelalderlatin barga. Deretter er opphavet kanskje fra keltisk eller kanskje fra latinske *barica, tatt fra gresk baris, «egyptisk båt», lånt fra koptiske bari, «liten båt».
Det fantes forskjellige typer barker i alle havner rundt Middelhavet, og oppover Altanterhavskysten og på elvene. På Rhinen fløt vinbarker, og engelskmenn og nederlendere hadde fiskebarker. I svensken Åke Classon Rålamb Skeps byggerij fra 1691 nevnes en engelsk «Barch eller Galleya (tienar bara till at roo moot eller med Ström) har 4 Foot öfwer Stammen.»
Nordhordland Ballklubb

Historie

Klubben ble etablert som et resultat av sammenslåing av Knarvik Idrettslag, Seim Idrettslag og Alvidra Idrettslag i 1979. Klubben er lokalisert i Knarvik.
Pauke

Pauke er et slagverkinstrument som man kan spille toner på. Et annet navn på pauker er tympani.
Pauken består av en metallgryte (oftest av kobber) med et trommeskinn av plast eller kalveskinn (eller geiteskinn) strukket over. Paukene har en pedal til å stramme og slakke skinnet, brukt til å stemme og til å lage forskjellig tonehøyde. For å lage lyd slår paukisten på skinnet med spesielle køller (paukestokker). En paukist kan ha mange ulike køller. De fleste er av filt, men de kan også være av tre. Jo bløtere køllene er, jo bløtere blir lyden.
Pauker finnes i forskjellige størrelser og kan stemmes forskjellig, slik at man ved å ha flere pauker har et bredt tonespekter til disposisjon. Pauker blir brukt blant annet i symfoniorkester og musikkorps.
Glukonsyre

Andvendelser

Som matvareadditiv kalles den E574 og anvendes som surhetsregulator.
Glukonationet er et komplekseringsmiddel og anvendes i alkaliske rengjøringsmidler for å løse opp mineralske avleiringer, som Ca²⁺, Fe²⁺, Al³⁺ og andre tungmetaller. 
Kalsiumglukonat i gelform anvendes til å behandle etseskader av saltsyre.
Tor Stenersen

Kompani Linge

Stenersen fikk trening som spesialagent av Special Operations Executive (SOE) i Kompani Linge i England.
I operasjonsordre til «Chaffinch» hadde man foreslått følgende rekkefølge på instruksjonskursene: 1 – Sikkerhet (2 timer), 2 – Våpen (de enkleste først) (9 timer), 3 – Ubevæpnet nærkamp (2 timer + praksis), 4 – Eksplosiver (15 timer), 5 – Ødeleggelse av stridsvogner og armerte kjøretøy (2 timer), 6 – Geriljataktikk (2 timer).

Operasjoner i Norge

Stenersen deltok i Måløyraidet i romjula 1941, da Martin Linge falt.
Sammen med Martin Olsen ledet Stenersen «Operasjon Chaffinch» og «Operasjon Goldfinch». Stenersen hoppet i fallskjerm på Skrim den 17. november 1943 kl. 0200 med de første flybårne våpenlaster til Milorg distrikt 15 i Vestfold. Hans oppdrag under oppholdet i Oslo-traktene var blant annet å motta dropp av utstyr fra Storbritannia, og å trene norske hjemmefrontfolk, deriblant i sabotasje, våpenbruk og nærkamp.

Likvideringer

Stenersen gjennomgikk som SOE-agent ved Kompani Linge, trening i likvidering. Det var Hjemmefrontens sentralledelse (ledet av Jens Chr. Hauge) som bidro med lister over hvem som skulle likvideres. Som regel var disse lister klarert med Storbritannia. I rapporter til Storbritannia oppgir Stenersen at Sentralledelsen presset ham hardt til å prioritere disse aksjonene, da de ønsket at de skulle gjennomføres av folk fra Storbritannia. Metoden skulle være «den stille», og likene måtte forsvinne sporløst.
Stenersen benyttet, som dokumentert i egne rapporter til SOE, gjerne gift, i form av væsker som ble sprøytet i ofre, blandet i mat eller drikke, eller gitt i pilleform. Fra SOE-rapportene kommer det frem at Stenersen selv ønsket å gå hardere til verks, blant annet ved å benytte sprengstoff, hvilket ble avslått av Sentralledelsen, da man ikke ønsket represalier.
Sammen med Martin Olsen likviderte Stenersen 8. desember 1943 Elsa Kristoffersen. Hun ble kidnappet hjemme hos sin mor, som deretter ble oppringt og fortalt at datteren skulle smugles til Sverige. Etter å ha avhørt henne i dekkleiligheten i Drammensveien 117B, kjørte gruppen utover mot Sandvika. Ved Nesøya ble Kristoffersen slått i bakhodet med en totensläger, men slaget var ikke hardt nok til at hun ble bevisstløs. Hun ble deretter skutt med pistol i tinningen, og kastet utfor broen til Nesøya. Liket ble funnet av politiet dagen etter på isen under broen. I rapporten til SOE står det skrevet: «Selv om det har vist seg at frøken Elsa Kristoffersen ikke var noe viktig objekt, var aksjonen likevel av stor verdi som trening.»

Død

Stenersen døde under eller etter forsøk på flukt fra fengsling under okkupasjonsmakten.
Stenersen ble bisatt 12. juni 1945 med sangene «Norge mitt Norge», «Deilig er jorden», og «Gud signe vårt dyre fedreland».
Rúrik Gíslason

Landslaget

Han ble tatt ut i Islands tropp til VM i fotball 2018 i Russland.
Eusthenomus

Utseende

Middelsstore, gråbrunt-spraglete trebukker. Kroppen er nokså kort og bred. Antennene er omtrent så lange som kroppen, tynne. Pronotum er betydelig bredere enn langt, med en kraftig, utstående pigg på hver sidekant. De brede dekkvingene har skarpt utstående, litt framskytende "skuldre".

Utbredelse

Slekten er utbredt i det nordlige Sør-Amerika (Colombia og Ecuador).
Arno

Etymologi

Arno, navnet på elven, kommer fra latinske Arnus Filologen Hans Krahe har knyttet dette toponym til oldtidseuropeiske *Ar-n-, avledet fra urindoeuropeiske rotordet *er-, «flyte, bevege».
Breaking Benjamin

Historie

I 2000 signerte Breaking Benjamin en kontrakt med Hollywood Records. Kort etter ga de ut en EP, hvorav alle 2000 kopier av den ble solgt. Den 27. august kom de med sin første ordentlige utgivelse; Saturate. Albumet fikk noe radiospill, men ble ingen stor hit.
29. juni 2004 ga de ut sitt neste album, We Are Not Alone. Albumet inneholdt blant annet sangen «So Cold», som nådde helt opp til 2.-plass på United States Billboard Mainstream Rock chart. «So Cold» ble også brukt i en reklame til filmen Hellboy. Dette ble en god markedsføringsinnvestering, som bidro til at ablumet oppnådde platinastatus i 2005.
I september 2004 ble Jeremy Hummel kastet ut av bandet. Kort etter saksøkte han bandet gjenværende medlemmer for at han ikke hadde fått betalt for sanger han hadde vært med å skrive. Om påstandene er sanne, er uvisst. Hvordan søksmålet endte, er også uvisst, men de to partene skal ha «kommet til enighet». Jeremy Hummel har nå blitt erstattet med Chad Szeliga.
Phobia, deres tredje album, ble gitt ut 8. august 2006. Albumet fikk god kritikk, spesielt sangene «The Diary of Jane» og «Breath» ble meget godt mottatt av både radio og hitlister.
Dear Agony, deres fjerde album, kom ut 29. september 2009. Mange fans mener dette albumet viser en ny side av Breaking Benjamin, mens andre mener de blir "mainstream", og prøver å få majoriteten av folk til å like musikken deres.
I 2010 annonserte bandet at de ville ta en pause på ubestemt tid p.g.a. av Benjamin Burnley's tilbakevendende sykdom.
Bandmedlemmene, Aaron Fink og Mark Klepaski, fikk i 2011 sparken fra bandet etter at de utga en remix-versjon av "Blow Me Away", feat. Valora, uten tillatelse av vokalist og grunnlegger, Benjamin Burnley. Benjamin valgte å gå til søksmål for bl.a. å få rettighetene til bandnavnet. Fink og Klepaski har i ettertid stiftet bandet Stardog Champion. 
Den 19. april 2013, bekreftet Breaking Benjamin at de var tilbake etter en tre år lang pause. Vokalist, Benjamin Burnley, skrev bl.a. følgende: "I am pleased to finally put this matter behind me and focus on the future for Breaking Benjamin. I wish to express my never ending love and gratitude to the best fans in the world for their undying love and support. Words cannot express my love to you all! Thank you!!"
22. april 2013, annonserte Chad Szeliga, via Facebook, at han forlater Breaking Benjamin og blir trommis på fulltid for Black Label Society.
Richmond kraftverk

Richmond kraftverk er et nedlagt varmekraftverk i delstaten Pennsylvania i det østlige USA. Det hadde en installert produksjonskapasitet på 734 MW, fordelt på 19 turbiner. Operatør var Exelon Power.
Utstyret er vesentlig levert av General Electric. Anlegget ble bygget ut i årene 1920–1971, og ble nedlagt i 1985. Allerede på 1920-tallet var effekten oppe i 500 MW. Brenselkilden var naturgass og fyringsolje.
Timiș (elv)

Geografi

Timiș er 359 kilometer lang og av disse løper 241 kilometer gjennom rumensk og 118 kilometer gjennom serbisk territorium. Elven har et nedbørfelt på 13 085 km², hvorav 8 085 km² i Romania og 5 000 km² i Serbia. 
Elven oppstår i innsjøen Trei Ape der elvene Brebu, Grădiștea og Semenic møtes. Deretter flyter den gjennom den historiske regionen Banat. 
I regntunge perioder fører elven ofte til flom i Banat. Flommen i 2005 rammet særlig hardt da landsbyene Boka og Jaša Tomić fikk store skader. I april 2005 ble elven målt 844 cm over normalt nivå, det høyeste som er målt i elven. Våren 2007 startet arbeidet med å lage diker langs elvebredden.
Den nedre delen er elven kanalisert og på de siste 53 km før munningen, er det mulig å drive skipsfart. Den viktigste havnen er industribyen Pančevo. 
Elvens opprinnelige utløp i Donau var ca. 40 kilometer lengre nordvest, mellom landsbyene Čenta og Surduk. Karaškanalen er dagens navn på det tidligere elveløpet. Landet mellom kanalen, elvens nye utløp og Donau kalles Pančevački Rit. Det 400 kvadratmeter store våtmarklandslapet var stadig utsatt for oversvømmelser, men er siden den andre verdenskrigen drenert og mer enn halvparten av det er nå produktivt landbruksområde.

Byer langs elven

De største byene langs elven er Caransebeș og Lugoj i Romania. Timiș rant tidligere gjennom byen Timișoara som den også ga navn til, men har etter reguleringene på 1800-tallet fått et løp lengre øst.
Reao

Reao er en kommune i Tuamotuøyene i Fransk Polynesia. Kommunen omfatter også atollen Pukarua. Folketellingen i 2017 viste et innbyggertall på 599, derav 351 på Reao og 236 på Pukarua.
Det er flyplass på Reao.
Statsmann

Statsmann er en person som har hatt en framtredende og innflytelsesrik stilling i ledelsen av en stat, enten det dreier seg om en politiker, særlig stats- og regjeringssjef, eller en embetsmann, eksempelvis en diplomat. Begrepet stammer fra det sekstende århundre med det franske uttrykket homme d'état. Vedkommende regnes som særlig innsiktsfull og dyktig i sin gjerning, gjerne over lengre tid. For politikere benyttes betegnelsen særlig om dyktige eller viktige rikspolitikere, som har markert seg i større og viktige saker.
Statsmann kan også benyttes som en hedersbetegnelse for en eldre politiker, som har hatt særlig betydelig eller langvarig betydning. Eldre statsmann (fra engelsk: elder statesman) er et uttrykk som blir brukt om enkelte mannlige politiske ledere som har gitt seg med aktivt politisk arbeid. Uttrykket er hovedsakelig positivt ladet, og betegner en person som blir sett på med stor respekt, som en moralsk og politisk autoritet, gjerne som en samlende figur. Ofte blir slike personer sett på med større respekt etter at de har sluttet som aktive politikere, enn de ble da de var aktive. Som ikke aktive politikere kan de gi råd på et friere grunnlag enn de kunne som aktive politikere. Uttrykket kan også brukes i overført betydning om ledere også utenfor politikken, som nyter stor respekt etter at de har pensjonert seg fra det som har vært hovedyrket deres. Eksempler på personer som ofte blir sett på som eldre statsmenn er Kåre Willoch og Nelson Mandela.
Cocofunka

Cocofunka er en kostarikansk musikkgruppe som blander sjangerne rock, reggae, funk og latinske rytmer. Det ble etablert i San José i 2008.
Dvergsjimpanse

Biologi

Dvergsjimpansene trives i jungel og tropisk regnskog. Arten har begrenset spredning og er utbredt i kun én stor populasjon, sør for Kongoelven og nord for Kasaielven i Den demokratiske republikken Kongo.
Dvergsjimpansen blir sjelden over 40 kg tung og 85 cm lang. Proporsjonalt sett er dvergsjimpansens armer lenger enn den vanlige sjimpansens. Dvergsjimpansens ansiktshud er svart og ørene er forholdsvis små i forhold til den ordinære sjimpansen.
En bonobo går gravid i overkant av sju måneder, og ungen blir ammet av moren i fem år.
Bonoboer bor sammen i flokker fra 30 til 80 individer.  De holder som regel til i trærne.  Ofte blir apeflokker styrt av hanner, men i dvergsjimpansens tilfelle er samfunnet egalitært, det vil si at hunner ikke er underordnet hannene, og til tider dominerer. Dvergsjimpansen er også det eneste kjente dyret der man har observert 100 % biseksualitet, og alle individer har sex med andre av både sitt eget og det motsatte kjønn livet ut. Ulikt andre menneskeaper blir konflikter blant dvergsjimpanser ofte løst med sex i stedet for vold.
I motsetning til de vanlige sjimpansene er dvergsjimpansens kosthold stort sett vegetarisk.
Baldevins bryllup (1938)

Handling

Filmen handler om sjaueren Baldevin, som arbeider i Göteborgs havn.
LINK arkitektur

Historie

Dagens LINK arkitektur er et resultat av flere fusjoner og oppkjøp. De to firmaene som startet prosessen mot et stort landsdekkende firma var Arkitektkontoret Lysaker Mølle AS på Lysaker og Maurseth & Halleraker AS i Bergen og på Stord.
Lysaker Mølle ble startet av Geir Odd Målsnes og Arve Nyhus i 1986. Maurseth & Halleraker oppstod i 1996 som en fusjon mellom Arkitektkontoret Maurseth NPA (startet i 1972) og Svein Halleraker AS (startet i 1990). LINK arkitekter AS ble etablert da de to kontorene fusjonerte 1. januar 2000. 
I 2006 hadde selskapet vokst til nærmere 70 ansatte, med kontor på Lysaker, Bergen og på Stord. Etter en ny fusjon med Signatur arkitekter i Sandnes endret selskapet navn til LINK signatur AS.  I tillegg ble 2 kontor i Trondheim (Næss arkitekter og Svingen arkitekter) samt Atrium arkitekter i Alta kjøpt opp. Selskapet hadde nå 6 kontor, fra Alta i nord til Sandnes i sør, med ca. 130 medarbeidere. 
I 2007 ble to kontor i Danmark startet opp, LINK signatur Danmark i København og Århus. Disse kontorene ble lagt ned i 2009. 
I 2008 gikk Multiconsult AS og WSP Group inn på eiersiden, og overførte samtidig all sin arkitektvirksomhet i Norge og Sverige til LINK signatur. LINK signatur fikk da en ny avdeling i Fredrikstad i Norge. I tillegg ble LINK landskap etablert i Oslo. LINK landskap er en videreføring av Multiconsult AS seksjon 13.3 landskapsarkitekter.  I Sverige ble de nye avdelingene samlet i LINK arkitektur AB. LINK arkitektur AB er 100% eid av LINK Signatur AS i Norge og har sin hovedadministrasjon i Stockholm.
Frem til 2015 var aksjene i LINK arkitektur AS fordelt mellom Multiconsult AS (32,00 %), WSP sverige AB (20,00 %), Målsnes Invest AS (14,98 %), Tviberg AS (11,11%), Paladio AS (11,11 %) og Onafyr AS (10,80 %).

Avdelinger

LINK arkitektur AS har avdelinger på følgende steder i Norge: Bergen, Oslo, Fredrikstad, Oslo (LINK landskap), Stavanger, Stord og Trondheim.
I Sverige har LINK arkitektur AB avdelinger i: Falköping, Lidköping, Stockholm, Malmö, Trollhättan og Umeå.
I Danmark har LINK arkitektur avdeling i Aarhus og København.

Bygg

Selskapet står bak en rekke skoler som Nordahl Grieg videregående skole, kirker som Frøyland og Orstad kirke, boligprosjekter som Støperiet, næringsbygg som  SUS Malmö. Akut -och Infektionsklinik og kulturhus.
Kolpasjevo

Kolpasjevo (russisk: Колпа́шево) er en by i Tomsk oblast i Russland. Den ligger ved elva Ob, rundt 250 km nordvest for Tomsk. Innbyggertall: 28 441 (folketelling: 2002).
Kolpasjevo har eksistert siden 1600-tallet som en landsby. Bystatus ble innvilget i 1938. Kolpasjevo lufthavn ligger praktisk talt midt inne i byen.
Jakub Brabec

Landslaget

29. mars 2016 fikk han sin første landskamp for Tsjekkia mot Sverige.
KV «Malene Østervold»

Fremtid

KV «Malene Østervold» gikk ut av tjeneste for kystvakten 31. januar 2007. Båten la seg i dokk hos Bergen Yards og gjennomgikk en omfattende konvertering til seismikkskip. Skipet opererer i dag i Egeerhavet for seismikkselskapet Wavefield.
Aleksandr Galimov

Flyulykken i Jaroslavl 2011

7. september 2011 styrtet et Jakovlev Jak-42 passasjerfly med nesten hele Lokomotiv-laget, inkludert Galimov, like utenfor Jaroslavl i Russland. Laget var på vei til Minsk for å spille åpningskampen i serien. Galimov og et medlem av mannskapet var de eneste som overlevde. Galimov befant seg i kritisk tilstand med brannskader over 90 prosent av kroppen. Han døde som følge av skadene 12. september 2011.
Saint-Clair-sur-Epte-traktaten

Saint-Clair-sur-Epte-traktaten ble signert høsten 911 mellom Frankerrikets konge Karl den enfoldige (898-922) og Rollo, vikinghærens leder. Hensikten var å samle og holde mennene fra nord, «normannerne», på deler av området Neustria og ut mot kysten, og å beskytte kong Karls kongedømme fra nye invasjoner av «nordmenn», norrøne fra Norden.
Intet dokument fra traktaten har overlevd som vitner om dannelsen av hertugdømmet Normandie, men hendelsen betraktes som et historisk faktum. Rollo var antagelig nordmannen Gange-Rolf, Rolv Ragnvaldsson (ca. 860-932), sønn av Ragnvald Mørejarl, kjent som jarlen som klippet Harald Hårfagre etter at Norge var samlet til ett rike.
I tillegg til tildelingen av land var det et krav om Rollo skulle døpes og gifte seg med Gisla, kong Karls datter utenfor ekteskap, og bli kongens vasall. Det siste punktet ble komplisert da Rollo nektet å knele foran kongen og kysse hans fot. Det ble diskutert og man kom fram til et kompromiss: Rollo grep kongen fot, men uten å knele, men han var så høy at da han løftet armen mistet kongen balansen og falt bakover.
Waiblingen

Historie

Waiblingen ble først nevnt i karolingiske dokumenter i 885 på Karl den tykkes tid. Waiblingen fikk byrettigheterr i 1250.
Waiblingen hørte til de saliske kongene, som hertugene og kongene av Hohenstaufen arvet den fra. Man mener at det italienske navnet på Hohenstaufen party, Ghibelline, kommer av Waiblingen. 
Byen ble nesten helt ødelagt i 1634 under trettiårskrigen, og innbyggerne ble enten drept eller deportert. Den ble bygget opp igjen etter krigen, og gamlebyen som i dag eksisterer kommer fra årene mellom 1640 og 1700. Festningsverkene er fremdeles godt bevart.
Tigerhaien (1977)

Handling

To ungkarer ved Mexicos kyst, Steven, en amerikansk millionær og Miguel, en lokal svømmeinstruktør, kjemper om vinne hjertet til den vakre Patricia. Den ender etterhvert opp i et trekantforhold. Mens de driver med harpunfiske blir Miguel drept av en tigerhai. For å komme til hektene igjen drar begge to på bordell. Senere møter de den britiske jenta Gabriella som de begge tilbringer tiden sammen med. Da alle tre er ute på havet for å jakte på hai ender Miguel opp med å bli drept av en. En sjokkert Gabriella returnerer til England og Steve forsøker å slukke sine sorger med alkohol. På en fest ombord på hans yacht blir flere av hans gjester nok en gang angrepet haien, og i forbitrelse bestemmer han seg for å tilintetgjøre den.

Om filmen

Filmen gikk på kino i Norge under tittelen Tigerhaien, men ble lansert på video i 1982 under originaltittelen.
Jack Berntsens kulturpris

Jack Berntsens kulturpris ble opprettet av Vågan kommune på Jack Berntsens 60-årsdag i 2000.
Grunnet dårlig helse hos Jack Berntsen, som var sentral i priskomiteen, ble prisen ikke delt ut i perioden 2007 til 2009, og det er uvisst hva som skjer med prisen etter hans død i 2010.
NM i bryting 1962

NM i bryting 1962 ble arrangert i Oslo. Arrangør var Oslo Politis IL. Kongepokalen ble vunnet av Per Karlsen.
Skolelederforbundet

Skolelederforbundet er et fagforbund som ble etablert i 1977 som Norsk Skolesjefslag. Forbundet organiserer ledere i grunnskolen og i videregående opplæring. Forbundet ble medlem av Yrkesorganisasjonenes Sentralforbund 1. juli 2001 og har rundt 3600 medlemmer per 2016. 
Forbundet er utgiver av fagbladet Skolelederen siden 1986. Bladet tok over for informasjonsheftet Grunnskolen som samtidig ble avsluttet.

Historie

Etter flere års økende missnøye med Norsk Lærerlag var det en del skolesjefer som valgte å tre ut og starte sin egen interesseorgainisasjon. Arne Nesje ble den første formann i den nye organisasjonen som fikk navnet Norsk Skolesjefslag. Allerede året etter ble det navneskifte til Skoleadministrasjonslaget. Medlemstallene kom sakte i begynnelsen, men steg eter hvert. 27. september 1980 i Oslo ble det første offisielle landsmøtet avholdt. Albert O. Førsund overtok som leder. Definisjonen av mulige medlemmer ble omformulert og dekket en større gruppe, inkludert ledere fra grunnskolen. 
Fra 1986 fikk Norsk Skolelederforbund leie lokaler i Gamlebyen skole. Forbundet flyttet til egne lokaler i Lakkegata i 1989.
I 1988 ble det nytt navnebytte, da til Norsk Skolelederforbund (NSLF). På 1990-tallet kom utfordringene med å stå i samme hovedorganisasjon som lærerorganisasjonene, Akademikernes Fellesorganisasjon (AF) opp som sak flere ganger. Fra 1996 åpnet medlemsbestemmelsene for ledere av Skolefritidsordningen og kontorsjefer som etter hvert ble en yrkesgruppe ved større skoler. I 1999 ble Elin Vinje forbundets første kvinnelige leder. AF ble splittet ved at Akademikerne ble etablert. Fra 2001 søkte NSLF medlemskap i Yrkesorganisasjonenes Sentralforbund (YS). 
Under landsmøtet 2006 fikk NSLF ny visjon: Norsk Skolelederforbund – den dominerende arbeidstakerorganisasjonen for ledere i oppvekst- og opplæringssektoren. 
I 2011 ble det bestemt at forbundets navn skal være Skolelederforbundet, og med det opphørte bruk av forkortelsen NSLF. Forbundets offisielle slagord er nå Skolelederforbundet - for landets viktigste ledere.
Møte med Halldis

Møte med Halldis er en norsk dokumentarfilm fra 1995, regissert av René Bjerke.
Filmen er et portrett av Halldis Moren Vesaas og har form av en opplesningsseanse hvor Vesaas leser egne dikt og forteller om bakgrunnen for diktene som ofte er koblet til eget liv. Hun forteller også om sine oversettelser og gjendiktninger.